
A beszédprodukció aktivációterjedéses modellje hálózatelméleti megközelítésben

A beszédprodukció aktivációterjedéses modelljei a folyamatot egy hálózaton terjedő aktivációként képzelik el. A skálafüggetlen hálózatok elmélete meglepően sok hálózatra, így a nyelvre is érvényesnek látszik. Jelen dolgozat azt mutatja meg, hogy ha az aktivációterjedéses modell alapjául szolgáló hálózatot skálafüggetlen felépítésűnek feltételezzük, akkor egy rendkívül jól működő modellt kapunk.
Ehhez először bemutatom a skálafüggetlen hálózatok történetét és a nyelv eddig felfedezett skálafüggetlen tulajdonságait. Ezután ismertetem a beszédprodukció fogalmát és néhány korábbi modelljét. Az aktivációterjedéses modellek közül Gary Dell modelljét mutatom be részletesen.

Végül ezek alapján elméleti leírást adok a fenti módszerrel előálló skálafüggetlen modellről. Feloldom a felrótt hibákat, ismertetem az előálló modell felépítését, utalok a modell számos előnyére, és megmutatom, hogy sok nyelvi jelenség magyarázhatóvá válik általa.



